Стилиян Чилингиров
В планината

chitanka.info

Да отидем в планината!

Стига в този душен град!

Там — простори необятни,

тишина и благодат.

Там поточето игриво

сред цветята лъкати.

Чудни приказки гората

непрекъснато шепти.

Тамо върхове, падини

Бог е щедро наспорил.

Кът за отдих, кът за радост,

вечно свеж и вечно мил!

Да отидем в планината!

Тук е задуха и пек.

От чукарите високи

да погледнем надалек!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.